Информационната кампания за поставяне на обезопасителни колани в автобусите

под надслов

**„Спаси живот. Сложи си колана!“**

Правила за участие във Фейсбук игра

Правилата за провеждане на игра с награди **„Спаси живот. Сложи си колана!“** (Кампания) можете да намерите на официалната интернет страница на Държавна агенция „Безопасност на движението по пътищата“ (Агенцията), както и на официалната Фейсбук страница на Агенцията, където е създадена публикация за провеждане на играта и е поместен линк, съдържащ настоящите правила.

[**https://www.sars.gov.bg/slozhisikolana/**](https://www.sars.gov.bg/slozhisikolana/)

[**https://www.facebook.com/StateAgencyRoadSafety/**](https://www.facebook.com/StateAgencyRoadSafety/)

1. **Организатор на кампанията**

Кампания с награди **„Спаси живот. Сложи си колана!“** се организира от **Държавна агенция „Безопасност на движението по пътищата“,** със седалище и адрес на управление гр. София, пл. „Света Неделя“ № 16, ет. 5, Булстат 177344399, уебсайт: [**https://www.sars.gov.bg/**](https://www.sars.gov.bg/)**,** съвместно със Сдружение **„Конфедерация на автобусните превозвачи“,** със седалище и адрес на управление гр. София,  
бул. Мария Луиза № 100, Централна автогара - офис 7, ет. 4 ЕИК 205490357, наричани по-долу **„Организатори“**.

1. **УСЛОВИЯ НА ПРОВЕЖДАНЕ**

**2.1** За целия период на провеждане на Кампанията настоящите правила са публикувани на интернет адрес: [**https://www.sars.gov.bg/slozhisikolana/**](https://www.sars.gov.bg/slozhisikolana/), където са достъпни по начин, който позволява тяхното съхраняване и възпроизвеждане.

**2.2** Организаторите имат неотменимото право едностранно, без да излагат мотиви за това, да променят или допълват настоящите правила, включително да променят срока или да прекратят Кампанията, като промените влизат в сила от официалното им оповестяване на електронната и Фейсбук страница на Агенцията на линк [**https://www.sars.gov.bg/**](https://www.sars.gov.bg/)**,** от когато и участниците се считат уведомени за тях. В тези случаи на участниците не се дължи каквато и да е компенсация.

**2.3** В Кампанията участват всички лица, които са изпълнили условията на същата.

**2.4** С извършването на което и да е от действията за участие в Кампанията участникът декларира, че е навършил 18 години, приема настоящите правила и съдържащите се в тях условия и има право валидно и неограничено да извършва всички действия във връзка с участието си

**2.5.** Забранени са всякакви действия от страна на участниците, които целят повишаване вероятността за спечелване на награда, посредством използването на средства и методи, различни и/или в противоречие с тези, предвидени в настоящите Правила. При установяване извършването на действия, които имат за цел и/или биха могли да доведат до манипулиране на процеса по спечелването на наградите **Организаторите** имат право да дисквалифицират съответния участник/участници и да го/ги лишат от правото да получи/получат спечелената/ спечелените в резултат на такива действия награда.

1. **ТЕРИТОРИЯ НА ПРОВЕЖДАНЕ**

**3.1** **„Спаси живот. Сложи си колана!“** се организира и провежда на територията на Република България.

1. **ПРОДЪЛЖИТЕЛНОСТ**

**4.1** Кампанията стартира на 10.04.2023 г. и приключва на 23.04.2023 г. в 17:00ч. („Период на кампанията“). Тегленето ще бъде осъществено на 24.04.2023 г. от вътрешна комисия, като резултатите ще бъдат публикувани на 25.04.2023 г. на официалната страница на Агенцията.

1. **УСЛОВИЯ ЗА УЧАСТИЕ**

За участие в Кампанията участникът трябва да изпълни следните условия:

1. Да разполага с активен профил в социалната мрежа Фейсбук;
2. Да публикува своя снимка, на която ясно се вижда, че при пътуване в автобус /междуградски линии/ е поставил обезопасителен колан;
3. Снимката трябва да бъде публикувана като коментар към публикацията във Фейсбук страницата на Организатора, като участникът използва **#slojisikolana** и да бъде налична до датата 24.04.2023 г. /датата на обявяване на печелившите участници в Кампанията/.
4. Да последва Фейсбук страницата на [Държавна агенция „Безопасност на движението по пътищата“;](https://www.facebook.com/StateAgencyRoadSafety/)

Всеки участник, който изпълни последователно описаните по-горе стъпки за участие в Кампанията, се съгласява с изложените Правила за провеждане на Капанията, като се задължава да ги спазва. Правилата се оповестяват публично и ще бъдат достъпни за целия период на провеждане на Кампанията на сайта на [Държавна агенция „Безопасност на движението по пътищата“](https://www.sars.gov.bg/)**.**

Всеки потребител участва еднократно в играта, независимо от броя на постовете, които е публикувал. Участието в по-нататъшното теглене се прекратява, ако участникът бъде изтеглен като печеливш – в рамките на Кампанията може да бъде спечелена само една награда.

1. **ПРАВО НА УЧАСТИЕ**

**6.1** Да участва има право всяко навършило пълнолетие физическо лице, живеещо на територията на Република България.

**6.2** Участието в Кампанията не е обвързано с закупуване на каквито и да е стоки и/или услуги от Организаторите или трети лица.

* 1. Всеки участник има право да се откаже от участие в Кампанията, като желанието за отказ може да се заяви на следния имейл адрес: **agency@sars.gov.bg**
  2. Служители на Организаторите и членове на техните домакинства нямат право да участват в Кампанията.

**7.НАГРАДЕН ФОНД**

**7.1** Наградният фонд е разпределен както следва:

* 5 ваучера със 100 % отстъпка от цената на еднопосочен билет в направление, на територията на Република България, по избор на печелившия участник;
* 10 ваучера с 50% отстъпка от цената на еднопосочен билет в направление, на територията на Република България, по избор на печелившия участник;

**7.2** Наградният фонд по т.7.1 се осигурява от организатора Сдружение „Конфедерация на автобусните превозвачи“ и членуващите в него превозвачи, като следва:

1. Юнион Ивкони ООД

2. Груп Плюс ООД

3. Хеброс Бус АД, Пловдив

4. Арда Тур ЕООД

5. М – Бус ООД, Бургас

6. Ди Ес Бус ЕООД, Бургас

7. Златно руно ООД, Хасково

8. Метеор АД, Русе

9. Пътнически превози ЕООД, Добрич

10. Пътнически превози ООД, Благоевград

11. Струма 11 ООД, Благоевград

12. Монтана АТ ЕООД

13. ТК Бус Перник ООД

14. ЕТ „Чона – Александър Петков“, Петрич

**7.3** Тегленето на наградите ще бъде осъществено на дата на 24.04.2023 г., от вътрешна комисия на произволен томболен принцип чрез специализиран онлайн софтуер за безпристрастно определяне на печеливши от участниците, изпълнили условията за участие в Кампанията, описани по-горе. В случай, че изтеглен участник не е изпълнил условията за участие в пълнота или данните, които е предоставил са непълни, неверни, или невалидни по друга причина, той бива дисквалифициран, като наградата ще бъде предоставена на следващия, изтеглен като резерва, печеливш участник.

**7.4** При всяко едно от двете тегления на наградите ще бъдат изтеглени по 2 броя резервни участника за теглене, в случай че някой от печелившите не бъде открит, не предостави необходимите данни, бъде дисквалифициран или не желае да получи наградата си.

**7.5** За нуждите на обявяване на печелившите,част от данните на печелившите участници – инициал на собствено име и фамилия, посочени в съответните Фейсбук профили, ще бъдат публикувани на официалната Фейсбук страница и официалната интернет страница на Държавна агенция „Безопасност на движението по пътищата“.

**7.6** Организаторите не носят отговорност в случай на невъзможност за получаване или ползване на наградата, когато тази причина се дължи на причини извън контрола на Организаторите. Тези обстоятелства могат да се дължат включително, но не само на грешен телефонен номер за контакт, форсмажорни обстоятелства, които възпрепятстват провеждането на Кампанията, получаването или ползването на наградата.

**7.7** Спечелените награди не могат да бъдат преотстъпвани, променяни или заменяни с друга награда и не могат да бъдат заменени за паричната им равностойност.

**7.8** Наградите, осигурени от Организаторите, могат да бъдат използвани в рамките на 31.12.2023 г., 00:00 ч., след публикуването на резултатите от Кампанията.

**8.ПРОЦЕДУРА ЗА ПОЛУЧАВАНЕ НА НАГРАДИТЕ**

**8.1** Печелившите се избират чрез томбола на случаен принцип и посредством специализиран софтуер. Тегленето ще бъде осъществено на определената в настоящите правила дата, в реално време, в официалната Фейсбук страница на Агенцията, съгласно условията по т. 4.1 и т. 7 и последващите.

**8.2** Организаторите на Кампанията се ангажират в срок до 5 (пет) работни дни от обявяването на резултатите да се свържат с печелившите, посредством изпращането на лично съобщение във Фейсбук. Победителите трябва да посочат име и фамилия, телефон за връзка, както и точен адрес, на който да получат наградата си. Ако Организаторите не получат отговор в рамките на 3 (три) работни дни, считано от датата на обявяването на печелившите, печелившият губи правото си върху изтеглената награда. Крайният срок за доставка на всички определени и изтеглени награди е 15 (петнадесет) работни дни, считано от деня, в който на Организаторите е бил предоставен адрес за доставка от страна на участниците.

**9. Лични данни**

**9.1** Участниците в Кампанията дават изричното си съгласие изпратените от тях визуални материали да бъдат използвани безвъзмездно от Организаторите за целите на Кампанията и за рекламни цели, и по-специално: да бъдат безвъзмездно възпроизвеждане, публично представяни, показвани и комуникирани пред обществеността, както и да бъдат приспособени за използване под формата на материали за печата и всички печатни средства, излъчвани по телевизия, кино, като видео в Интернет, да бъдат включвани в сборни произведения или използвани като част или под формата на брошури, писма, каталози, плакати, промоционални статии, чрез всякакви известни или новосъздадени носители и формати, в рамките на рекламни компании и други. Дават изричното си съгласие създадените и изпратени от тях визуални материали да бъдат използвани безвъзмездно, като бъдат възпроизвеждани, представяни, публично показвани , преработвани, комуникирани и т.н. по начина, упоменат по-горе, на територията на Република България, без ограничение и за срок от 3 /три/ години.

**9.2** Участието в Кампанията е доброволно. Включвайки се в Кампанията, участниците декларират, че са съгласни личните им данни да бъдат обработвани от Организаторите. Личните данни на участниците в Кампанията се обработват от Организаторите единствено и само с цел осигуряване на нормалното протичане на Кампанията, включително и за получаване на спечелената награда в съответствие с изискванията на приложимото законодателство в сферата на личните данни.

**9.3** За целите на провеждане и участие в Кампанията и получаване на наградите, личните данни, които Организаторите събират и обработват са имената, посочени в профилите на участниците във Фейсбук, име и фамилия на печелившия, телефонен номер за връзка, както и точен адрес. Организаторът съставя списък от имената от фейсбук профилите на участниците с цел определяне на печелившите участници. Организаторите ще запазят за срок от 3 (три) години след края на Кампанията списъка с имената и предоставения снимков материал от фейсбук профилите на участниците в Кампанията, с цел отчетност на дейностите, свързани с Кампанията.

**9.4** Събраните лични данни на печелившите участници ще бъдат записани в изготвен от вътрешна комисия на Агенцията протокол и ще бъдат съхранявани за срок от 3 (три) години след края на Кампанията.

**9.5** Личните данни на непечелившите участници, обработвани само за целите на Кампанията, се използват до 3 (три) години от предоставянето им, непосредствено след изтегляне на печелившите на определената в настоящите правила дата.

**9.6** За нуждитена обявяване на резултатитеот Кампанията част от данните на печелившите участници – инициал на собствено име и фамилия, посочени в съответните Фейсбук профили, ще бъдат публикувани на официалната Фейсбук страница на Държавна агенция „Безопасност на движението по пътищата“.

**9.7** Всеки участник има право по всяко време да се откаже от участие в Кампанията като заяви изричното си несъгласиеписмено на имейл адрес: **agency@sars.gov.bg**

**9.8** Всеки участник има право да поиска достъп до коригиране, изтриване или ограничаване на обработването на личните му данни, както и правото на преносимост на данните, както и може да възрази срещу обработване, основано на легитимен интерес.

**9.9** С длъжностното лице по защита на личните даннина Агенцията може да се свържете чрез следните адреси за контакт: mlazarova@sars.gov.bg, 02/ 4048 666, адрес: България, гр. София 1000, пл. Света Неделя № 16, ет.5.

**9.10** Ако смятате, че правата Ви по отношение на обработването на лични данни са нарушени, имате право да подадете жалба до Комисия за защита на личните данни, на адрес: България, гр. София, бул. „Цветан Лазаров“ № 2.